ইবরাহীম তশ্না মাদ্রাসা প্রতিষ্ঠার পর কিছুদিন নিজেই শিক্ষকতা করেন । কিন্তু তার জ্ঞান অর্জনের তৃষ্ণা তখনো মেটেনি । কয়েকজন ছাত্রসহ ১৯০৩ খ্রিষ্টাব্দে তিনি আবার দিল্লীর উদ্দেশ্যে রওয়ানা হন । দিল্লী ছাতারি স্টেট-এ ওস্তাদ শায়খুল হাদিস মাওলানা নাজির হুছাইন মদনী (রাহঃ)-র খেদমতে আরও দু’বছর থেকে হাদিস-শাস্ত্রে উচ্চতর সনদপ্রাপ্ত হন । ওস্তাদ জ্ঞানের তীব্র পিপাসা দেখেই তাঁকে ‘তশ্না’ অর্থাৎ ‘পিপাসু’ উপাধি প্রদান করেন । তখন থেকে শাহ মোহাম্মদ ইবরাহীম আলী ‘ইবরাহীম তশ্না’ নামে অধিক পরিচিত হন । প্রাতিষ্ঠানিক-শিক্ষা সমাপ্তি পর তশ্না কিছুদিন হাকিমুল উম্মত হজরত মাওলানা আশরফ আলী থানবী (রাহঃ)-এর খেদমতে থেকে তার মুরিদ হন এবং ১৯০৫ খ্রিষ্টাব্দে দেশে ফিরে মারিফাতের কঠোর সাধনায় আত্মনিয়োগ করেন ।

তশ্না উপাধি
সঙ্গীত বৈচিত্র
শিক্ষা আন্দোলন
শিক্ষাজীবন